FPI เด้งแรง 5% เก็งแผนบุกยุโรป-ศึกษาลงทุน “EV BIKE” อินเดีย ลุ้นรายได้ทั้งปีออลไทม์ไฮ
FPI เด้งแรง 5% ราคาแตะ 3.42 บ. คาดนักลงทุนเข้าเก็งกำไร จากแผนธุรกิจเด่น บุกตลาดยุโรป-ศึกษาลงทุน “EV BIKE” อินเดีย ลุ้นรายได้ทั้งปีโต 10% สร้างสถิติออลไทม์ไฮ
FPI เด้งแรง 5% ราคาแตะ 3.42 บ. คาดนักลงทุนเข้าเก็งกำไร จากแผนธุรกิจเด่น บุกตลาดยุโรป-ศึกษาลงทุน “EV BIKE” อินเดีย ลุ้นรายได้ทั้งปีออลไทม์ไฮ
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ราคาหุ้น บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ล่าสุด ณ เวลา 15:35 น. อยู่ที่ระดับ 3.42 บาท บวก 0.16 บาท หรือ 4.91% สูงสุดที่ระดับ 3.46 บาท ต่ำสุดที่ระดับ 3.26 บาท ด้วยมูลค่าซื้อขาย 66.72 ล้านบาท

โดย นายสมพล  ธนาดำรงศักดิ์ กรรมการผู้จัดการ FPI  เปิดเผยว่าแนวโน้มธุรกิจในช่วงครึ่งหลังของปีนี้ คาดว่าจะยังคงเติบโตอย่างสดใส จากการฟื้นตัวของอุตสาหกรรมชิ้นส่วนยานยนต์ ทำให้มีออเดอร์ใหม่เข้ามาเป็นจำนวนมากจากต่างประเทศ
ทั้งนี้ ปัจจุบันการผลิตไลน์ฉีดของ FPI ถือว่าเต็ม Capacity โดยตอนนี้ต้องจ้าง Outsource ช่วยผลิตเพิ่ม เพื่อให้ทันกับความต้องการของลูกค้า ขณะเดียวกัน บริษัทฯ ได้สั่งซื้อเครื่องจักรเพิ่มอีก 5 เครื่อง ประกอบด้วยไลน์ฉีดจำนวน 3 เครื่อง และไลน์พ่นสีจำนวน  2 เครื่อง คาดว่าจะเข้ามาติดตั้งได้ในเดือนสิงหาคมนี้ ในส่วนของไลน์การผลิตอื่นๆ ยังสามารถใช้กำลังการผลิตที่มีอยู่ได้ตามปกติ
นอกจากนั้น บริษัทฯ พร้อมเดินหน้าเปิดตลาดใหม่ โดยเฉพาะแถบตลาดยุโรป ซึ่งคาดว่าจะเป็นที่ประเทศอังกฤษและฝรั่งเศส เพื่อขยายฐานลูกค้าให้กว้างขึ้นอีก ทำให้มั่นใจว่าแนวโน้มรายได้ในปีนี้จะเติบโต 10% เทียบปีที่ผ่านมา สร้างสถิติสูงสุดใหม่ต่อเนื่อง
อีกทั้งยังอยู่ระหว่างศึกษาการลงทุนในธุรกิจ EV BIKE ในอินเดีย  ซึ่งจะช่วยสนับสนุนธุรกิจเติบโตอย่างแข็งแกร่งและยั่งยืนในอนาคต